cyanic-selkie/wikianc huggingface dataset:
এমিলিয়া প্লাটার
জীবনের প্রথম পর্যায়
১৮১৫ সালে যখন তার বয়স মাত্র নয় বছর, তখন তার পিতা মাতার, ফ্রানসিজেক স্বয়েরী প্ল্যাটার ও আনা ফন ডার মল'এর, বিবাহ বিচ্ছেদ ঘটে। এই সময় থেকে তিনি তার বিবাহবিচ্ছিন্না মায়ের সাথে এক দূরবর্তী আত্বীয়র কাছে আশ্রয় পান ও সেখানেই লালিত পালিত হন। ছোট থেকেই তার পড়াশুনোয় খুবই আগ্রহ ছিল। বিশেষ করে জাতিয়তাবাদী পোল সাহিত্য তাকে খুবই অনুপ্রাণিত করত। এই সময় তিনি জার্মান ভাষায় গ্যোটে ও শিলার'এর রচনাও পাঠ করেন ও খুবই উদ্বুদ্ধ হন। ১৮৩০ সালে তার মার মৃত্যু তরুণী এমিলিয়ার কাছে ছিল এক ভীষণ বড় আঘাত।
'জিগ্স-মেদ-'ফ্রিন-লাস-'ওদ-জের
thumb|'জিগ্স-মেদ-'ফ্রিন-লাস-'ওদ-জের 'জিগ্স-মেদ-'ফ্রিন-লাস-'ওদ-জের (১৭৪৫-১৮২১) তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম র্দো-গ্রুব-ছেন রিন-পো-ছে  উপাধিধারী বৌদ্ধ লামা ছিলেন।
জন্ম ও শিক্ষা
'জিগ্স-মেদ-'ফ্রিন-লাস-'ওদ-জের ১৭৪৫ খ্রিষ্টাব্দে তিব্বতের দো উপত্যকায় স্মুগ-পো পরিবারগোষ্ঠীতে জন্মগ্রহণ করেন। তার পিতার নাম ছিল বো-ছুং-ঝোন-খো  এবং মাতার নাম ছিল ব্সোদ-নাম্স-'ত্সো । তিনি দ্গো-ছেন  বৌদ্ধবিহারে ভর্তি হয়ে শেস-রাব-রিন-ছেন  নামক এক ভিক্ষুর নিকট শিক্ষালাভ করেন। একুশ বছর বয়সে তিনি মধ্য তিব্বত যাত্রা করে ছোস-ক্যি-'ব্যুং-গ্নাস, 'জাম-দ্পাল-'ফ্রিন-লাস-দ্বাং-পো , দাম-ছোস-দ্বাং-ফ্যুগ  প্রভৃতি লামার নিকট শিক্ষালাভ করেন। এরপর তিনি খাম্স অঞ্চলে যাত্রা করে পে-মা-কুন-গ্রোল-র্নাম-র্গ্যাল  নামক র্দ্জোগ্স-ছেন বৌদ্ধবিহারের চতুর্থ প্রধানের নিকট শিক্ষালাভ করেন। পঁচিশ বছর বয়স হলে পারিবারিক বাধ্যবাধকতার কারণে পাঁচ বছর ধরে তিনি তার বাড়িতে কাটিয়ে পুনরায় তার শিক্ষকদের নিকট ফিরে আসেন। ত্রিশ বছর বয়সে পে-মা-গ্সাং-স্ঙ্গাগ্স-ব্স্তান-'দ্জিন  নামক দ্বিতীয় র্দ্জোগ্স-ছেন-দ্পোন-স্লোব  উপাধিধারী লামা তাকে ম্খা'-গ্রো-স্ন্যিং-থিগ  তত্ত্ব সম্বন্ধে শিক্ষাদান করেন। এরপরের কয়েকটি বছর তিনি ত্শে-রিং-ফুগ  এবং গ্শিন-র্জে-ফুগ  নামক গুহাতে কঠোর সাধনা করেন। এরপর ঙ্গেস-দোন-ব্স্তান-'দ্জিন-ব্জাং-পো  নামক তৃতীয় র্দ্জোগ্স-ছেন-গ্রুব-দ্বাং  উপাধিধারী লামা তাকে শিক্ষাদান করেন। ঙ্গেস-দোন-ব্স্তান-'দ্জিন-ব্জাং-পোর নিকট হতে তিনি বিখ্যাত র্ন্যিং-মা পণ্ডিত 'জিগ্স-মেদ-গ্লিং-পার  শিক্ষা সম্বন্ধে জানতে পারেন এবং তিনি তৃতীয় বার মধ্য তিব্বত যাত্রা করে ১৭৮৬ খ্রিষ্টাব্দে তার সঙ্গে সাক্ষাৎ করেন। 'জিগ্স-মেদ-গ্লিং-পা তাকে ক্লোং-ছেন-স্ন্যিং-থিগ  তত্ত্ব সম্বন্ধে শিক্ষাদান করেন।
রাজনৈতিক কর্মকাণ্ড
১৭৯০ খ্রিষ্টাব্দে স্দে-দ্গে রাজ্যের রাণী ত্শে-দ্বাং-ল্হা-মো রাজ্যশাসনের ভার নিলে তিনি 'জিগ্স-মেদ-'ফ্রিন-লাস-'ওদ-জেরকে রাজ্যের ধর্মীয় উপদেষ্টা্র পদে নিযুক্ত হন এবং রাণীর মৃত্যু পর্যন্ত তিনি ঐ অঞ্চলে বেশ কিছু কূটনৈতিক দৌত্যে অংশগ্রহণ করেন। ১৭৯১ খ্রিষ্টাব্দে তিনি তিব্বত সরকার এবং ছিং-ওয়াং-ঙ্গাগ-দ্বাং-দার-র্গ্যাস  নামক আমদো অঞ্চলের একজন স্থানীয় শাসকের অধীনেও উপদেষ্টা হিসেবে কাজ করেন।
৫৩৩
৫৩৩ গ্রেগরীয় বর্ষপঞ্জির একটি সাধারণ বছর।
'জিগ্স-মেদ-'ফ্রিন-লাস-'ওদ-জের
বিহার প্রতিষ্ঠা
'জিগ্স-মেদ-'ফ্রিন-লাস-'ওদ-জের তার জন্মভূমি দো উপত্যকায় 'গ্রো-দোন-ল্হুন-গ্রুব বিহার স্থাপন করেন। এছাড়া তিনি ১৮১০ খ্রিষ্টাব্দে গ্সের-র্তা  অঞ্চলে পে-মা-ব্কোদ-ক্যি-স্গ্রুব-স্দে  নামক একটি বিহার স্থাপন করেন।
সাঘাটা ইউনিয়ন
সাঘাটা ইউনিয়ন গাইবান্ধা জেলার অন্তর্গত সাঘাটা উপজেলার ৩ নং ইউনিয়ন।
আয়তন
আয়তনঃ ২৪.৩৫ বর্গ কিলোমিটার এবং ৬০১৯ একর।
গ্রামের সংখ্যা
মোট ১২টি গ্রাম আছে। (ক) হাসিলকান্দী, (খ) সাঘাটা, (গ) হাটবাড়ি, (ঘ) উত্তর যোগীপাড়া, (ঙ) দক্ষিণ যোগীপাড়া, (চ) উত্তর সাথালিয়া, (ছ) দক্ষিণ সাথালিয়া, (জ) কচুয়াহাট, (ঝ) গোবিন্দী, (ঞ) বাঁশহাটা, (ট) মুন্সিরহাট, (ঠ) দাসপাড়া।
ওয়ার্ড সংখ্যা
ওয়ার্ডের সংখ্যা ৯টিঃ
(ক) গোবিন্দী/বাশহাটা, (খ) কচুয়াহাট, (গ) উত্তর সাথালিয়া, (ঘ) দক্ষিণ সাথালিয়া, (ঙ) হাটবাড়ি, (চ) উত্তর যোগীপাড়া, (ছ) দক্ষিণ যোগীপাড়া, (জ) হাসিলকান্দী, (ঝ) সাঘাটা।
জনসংখ্যার উপাত্ত
মোট জনসংখ্যা ৩০,৯৫০ জন । (ক) পুরুষ : ১৬,০০০, (খ) নারী : ১৪,৯৫০,
শিক্ষা
সাঘাটা ইউনিয়ন এর সরকারি বেসরকারী শিক্ষা প্রতিষ্ঠানের তালিকা ।
প্রাথমিক বিদ্যালয়
প্রাথমিক বিদ্যালয় ৯টি
(ক) সাঘাটা সরকারী প্রাথমিক বিদ্যালয়, স্থাপিত- ১৯০৫ সাল (খ) বাঁশহাটা সরকারী প্রাথমিক বিদ্যালয়, স্থাপিত- ১৯৬১ সাল। (গ) গোবিন্দী সরকারী প্রাথমিক বিদ্যালয় (ঘ) উত্তর সাথালিয়া সরকারী প্রাথমিক বিদ্যালয়, স্থাপিত- ১৯৪৯ সাল। (ঙ) কেরামতিয়া সরকারী প্রাথমিক বিদ্যালয়, স্থাপিত- ১৯৭৩ সাল। (চ) যোগীপড়া সরকারী প্রাথমিক বিদ্যালয়, স্থাপিত- ১৯৭৩ সাল। (ছ) মুন্সির হাট সরকারি প্রাথমিক বিদ্যালয়, স্থাপিত- ১৯৬৯ সাল। (জ) দক্ষিণ সাথালিয়া সরকারী প্রাথমিক বিদ্যালয়, স্থাপিত- ১৯৪৯ সাল, (ঝ) হাটবাড়ি সরকারী প্রাথমিক বিদ্যালয়, স্থাপিত- ১৯৪২ সাল।
রেজি: বিদ্যালয় ৩টি পুনরায় সরকারী করা হয়েছে- (ক) ছাট যোগীপাড়া রেজিঃ বেসরকারী প্রাথমিক বিদ্যালয়, স্থাপিত- ১৯৯১ সাল। (খ) পুর্ব বাঁশহাটা রেজিঃ বেসরকারী প্রাথমিক বিদ্যালয়, স্থাপিত- ১৯৭৩ সাল। (গ) হাসিলকান্দী রেজিঃ বেসরকারী প্রাথমিক বিদ্যালয়।
উচ্চ মাধ্যমিক বিদ্যালয়
উচ্চ মাধ্যমিক বিদ্যালয় মোট ৪ টি ।
বালিকা
উচ্চ মাধ্যমিক বালিকা বিদ্যালয় ২টি:
(ক) সাঘাটা পাইলট বালিকা উচ্চ বিদ্যালয় ও কলেজ, স্থাপিত- ১৯৭৪ সাল। (খ) ইটাকুড়ি বালিকা উচ্চ বিদ্যালয়, স্থাপিত- ১৯৯৯ সাল।
বালক
উচ্চ মাধ্যমিক বালক বিদ্যালয় ২টি :
(ক) সাঘাটা পাইলট উচ্চ বিদ্যালয়, স্থাপিত-১৯০৪ সাল। (খ) মুন্সির হাট উচ্চ বিদ্যালয়, স্থাপিত- ১৯৭৩ সাল।
মাদ্রাসা
মাদ্রাসা ১টি:
(ক) সাঘাটা হেড কোয়াটার ডাঃ সেলিম সাঈদ ইসলামিয়া দাখিল মাদ্রাসা, স্থাপিত- ১৯৮৩ সাল।
কলেজ
কলেজ ১টি:
(ক) সাঘাটা পাইলট উচ্চ বিদ্যালয় ও কলেজ, স্থাপিত- ১৯৯৯ সাল।
হাট ও বাজার
গরু/ছাগলঃ ১টি:
(ক) সাঘাটা হাট। পাট : ১টি, (ক) সাঘাটা। মরিচ : ২টি, (ক) মুন্সিরহাট, (খ) সাঘাটা। ধান : ১টি, (ক) সাঘাটা । মাছঃ ২টি, (ক) সাঘাটা (খ) মুন্সিরহাট । সবজী : ২টি, (ক) সাঘাটা (খ) মুন্সিরহাট।
বাঁশ : ২টি, (ক) সাঘাটা (খ) মুন্সিরহাট । হাঁস/মুরগী :১ টি, (ক) সাঘাটা
হাসপাতাল
হাসপাতালের সংখ্যা : ১টিঃ
(ক) সাঘাটা স্বাস্থ্য কমপ্লেক্স। সাঘাটা, গাইবান্ধা । স্থাপিত- ১৯৮৩।
কমিউনিটি ক্লিনিক
কমিউনিটি ক্লিনিক ২টি
(ক) মুন্সিরহাট কমিউনিটি ক্লিনিক (খ) সাথালিয়া কমিউনিটি ক্লিনিক।
ঈদগাহ মাঠ
ঈদগাহ মাঠ ১২টি :
(ক) কচুয়াহাট ঈদগাহ মাঠ, (খ) গোবিন্দী (চর) ঈদগাহ মাঠ, (গ) পাখীমারা ঈদগাহ মাঠ, (ঘ) হাটবাড়ী ঈদগাহ মাঠ, (ঙ) ইটাকুড়ি ঈদগাহ মাঠ, (চ) মিয়াপাড়া ঈদগাহ মাঠ, (ছ) যোগীপাড়া ঈদগাহ মাঠ, (জ) সাথালিয়া ঈদগাহ মাঠ, (ঝ) সাঘাটা হাসপাতাল ঈদগাহ মাঠ, (ঞ) সাঘাটা বালিকা বিদ্যালয় ঈদগাহ মাঠ, (ট) সাঘাটা থানা হেডকোয়াটার ঈদগাহ মাঠ।
তথ্যসূত্র
তথ্য সূত্রঃ সাঘাটা ইউনিয়ন তথ্য বাতায়ন
মোহাম্মদ-আল ওবায়দুল্লাহ
মোহাম্মদ-আল ওবায়দুল্লাহ (২০ আগস্ট ১৯১৩ – ফেব্রুয়ারি ১৯৯১) ছিলেন একজন ভারতীয় ক্রিকেটার। তিনি ১৯৪১/৪২ সালে বাংলার হয়ে তিনটি প্রথম-শ্রেণীর ম্যাচ খেলেন।
ওমর সুলেইমান (ইমাম)
ওমর সুলেইমান (জন্ম: ১৯৮৬) একজন আমেরিকান মুসলিম পণ্ডিত, নাগরিক অধিকার নেতা, লেখক এবং বক্তা। তিনি ইয়াক্বীন ইনস্টিটিউট ফর ইসলামিক রিসার্চের প্রতিষ্ঠাতা ও সভাপতি এবং সাউদার্ন মেথোডিস্ট বিশ্ববিদ্যালয়ের ইসলামিক স্টাডিজের অ্যাডজেক্ট প্রফেসর। তিনি বর্তমানে ভ্যালি রঞ্চ ইসলামিক সেন্টারের আবাসিক স্কলার এবং শান্তি ও ন্যায়বিচারের জন্য পাদ্রিদের একটি বহু-বিশ্বাসী জোট, থ্যাঙ্কস-গিভিং স্কোয়ারে ডালাস বিলিবিং ফেইথ কো-চেয়ার এমেরিটাস।
সিএনএন, ইউএসএ টুডে, দ্য গার্ডিয়ান, হাফপোস্ট এবং ডালাস মর্নিং নিউজ সহ বিভিন্ন মাধ্যমে তাঁর মতামত প্রকাশিত হয়েছে।
প্রাথমিক জীবন এবং শিক্ষা
সুলেমান ১৯৮৬ সালে নিউ অরলিন্সের একটি ফিলিস্তিনি পরিবারে জন্মগ্রহণ করেন।
তাঁর ইসলামী ঐতিহ্যের অধ্যয়ন সুলেইমানকে মুসলিম বিশ্বের জর্ডান, সংযুক্ত আরব আমিরাত এবং মালয়েশিয়া সহ বিভিন্ন দেশে নিয়ে গেছে। ইসলামী বিজ্ঞানে ঐতিহ্যবাহী প্রশংসাপত্র প্রাপ্তির পাশাপাশি তিনি ইসলামিক ফিন্যান্স অ্যান্ড পলিটিকাল হিস্ট্রি-তে স্নাতক এবং স্নাতকোত্তর ডিগ্রি অর্জন করেছেন। পরে আন্তর্জাতিক ইসলামী বিশ্ববিদ্যালয়, মালয়েশিয়া থেকে ইসলামিক চিন্তা ও সভ্যতার বিষয়ে ডক্টরাল স্টাডিজ সম্পন্ন করেন।
কর্মজীবন
নিউ অরলিন্সে ফিরে আসার পরে, তিনি জেফারসন মুসলিম অ্যাসোসিয়েশনের ইমাম হিসাবে ৬ বছর দায়িত্ব পালন করেন এবং ২০০৫ এর শেষদিকে "মুসলিমদের জন্য মানবতা" হারিকেন ক্যাটরিনায় ত্রাণ প্রচেষ্টার পরিচালক ছিলেন। এই সময়ে তিনি তার সেবা, আন্তঃবাদ ও সামাজিক ন্যায়বিচারের প্রচেষ্টার জন্য জাতীয় স্বীকৃতি পেয়েছিলেন। তিনি ইস্ট জেফারসন ইন্টারফেইথ ক্লারজি অ্যাসোসিয়েশনের সহ-প্রতিষ্ঠাতা এবং ২০১০ সালে নিউ অরলিন্সের মেয়র ও সিটি কাউন্সিল কর্তৃক অসামান্য নাগরিক কৃতিত্বের জন্য ভূষিত হন।
২০১৬ সালে, সুলাইমান মুসলিম থিংক-ট্যাঙ্ক, ইয়াকিন ইনস্টিটিউট ফর ইসলামিক রিসার্চ প্রতিষ্ঠা করেন। তিনি MUHSEN (Muslims Understanding and Helping Special Education Needs) - একটি অলাভজনক সংগঠন প্রতিষ্ঠাতা পরিচালকও ছিলেন। যা আরও বেশি সংখ্যক মুসলিম সম্প্রদায় তৈরি করার লক্ষ্যে কাজ করে যাতে তারা প্রতিবন্ধীদের এবং তাদের পরিবারগুলির আরও ভাল যত্ন নিতে পারে।
তিনি সাউদার্ন মেথোডিস্ট বিশ্ববিদ্যালয়ের ইসলামিক স্টাডিজের একজন অধ্যাপক।
তিনি ছিলেন ভ্যালি রঞ্চ ইসলামিক সেন্টারের আবাসিক স্কলার এবং  থ্যাঙ্কস-গিভিং স্কোয়ারের ফেইথ ফরয়ার্ড ডালাসের পদ ধারী।
ওমর সুলাইমান অনুপ্রেরণা (Inspiration) সিরিজেও অভিনয় করেছিলেন যাতে নবী মুহাম্মদের জীবন ও ঘটনার নৈতিক শিক্ষা উপর ছোট সিরিজ তৈরি করেন। এজন্য পুরষ্কারও প্রাপ্ত হন। সিরিজটি বিশ্বব্যাপী ব্যাপকভাবে দেখা হয় এবং ২০১৬ সালে দুবাই আন্তর্জাতিক দাওয়াহ কন্ট্রিবিউশনে সেরা চলচ্চিত্রের পুরস্কার জিতেন।
এক্টিভিজম
সুলেমান সামাজিক ন্যায়বিচার সংগঠন এবং বিভিন্ন প্রগতিশীল সক্রিয় আন্দোলনে জড়িত। তিনি বলেছেন যে, ডোনাল্ড ট্রাম্পের রাষ্ট্রপতি পদটি আমেরিকান নাগরিকদের "অবসন্ন" করে দিয়েছে। তিনি "[নিজেকে] ম্যালকম এক্স এর ছাত্র হিসাবে বিবেচনা করেছেন" এবং বিশ্বাস করেন যে " বিপ্লবের ক্ষেত্রে তার সবচেয়ে গুরুত্বপূর্ণ অবদানই তাঁর ধারণা যে আফ্রিকান আমেরিকানদের পরাধীনতার সবচেয়ে বড় দুর্ঘটনা ছিল কৃষ্ণচেতনার ক্ষতি।" তিনি প্রকাশ করেছেন যে "আমেরিকা অগ্রগতির কাজ, এবং সবচেয়ে দেশপ্রেমিক আমেরিকানরা হ'ল যারা তার প্রতিশ্রুতি অনুসারে এটি দাবি করে।" তিনি আরও বিশ্বাস করেন যে " মুসলিম ধর্মতত্ত্ব মুক্তির উৎস হতে পারে।"
২০১৫ সাল থেকে সুলাইমান প্রায়শই সিরিয়ার শরণার্থী শিবিরগুলিতে মুসলিম মানবিক ত্রাণ গোষ্ঠী, সাহায্যের জন্য ত্রাণ সহায়তা বজায় রেখেছেন।
তিনি পুলিশি বর্বরতার শিকার ব্যক্তিদের পরিবারকে সহায়তা করার জন্যও কাজ করেছেন, ব্ল্যাক লাইভস ম্যাটার স আন্দোলনের পক্ষে সমর্থন জানিয়েছেন এবং বর্ণবাদবিরোধী কাজের গুরুত্বকে আরও বিস্তৃতভাবে তুলে ধরেছেন।
স্বীকৃতি
ইমাম ওমর সুলেমান সম্প্রদায়ের সেবা, আন্তঃবাদী কথোপকথন এবং সামাজিক ন্যায়বিচারের ক্ষেত্রে তাঁর কাজের জন্য খ্যাতি পেয়েছেন এবং ২০১০ সালে নিউ অরলিন্সের মেয়র ও সিটি কাউন্সিল কর্তৃক অসামরিক নাগরিক কৃতিত্বের জন্য ভূষিত হন।
ওজি ম্যাগাজিনে তাকে "রাইজিং স্টার" হিসাবে চিহ্নিত করা হয়েছিল এবং ডি ম্যাগাজিন " দ্য ধর্মীয় নেতা ডালাস নিডস (Dallas Needs)" নামে অভিহিত করেছেন।
২০১৬ সালে সুলেমান টেক্সাসের মুসলমানদের ক্রমবর্ধমান ইসলামোফোবিয়ার মুখোমুখি হওয়া অভিজ্ঞতার কথা বিবিসির একটি ডকুমেন্টারিতে তুলে ধরে। সিরিয়ার শরণার্থীদের সাথে তাঁর কাজ প্রদর্শনের জন্য ২০১৭ সালের একটি পিবিএস ডকুমেন্টারিতে তুলে ধরেছিল।
সিএনএন দ্বারা ২৫ জন মুসলিম আমেরিকান পরিবর্তন-নির্ধারক হিসাবে স্বীকৃতি প্রাপ্তির  পাশাপাশি সুলাইমানকে  জর্ডানের আম্মানের রয়্যাল ইসলামিক স্ট্র্যাটেজিক স্টাডিজ সেন্টার দ্বারা সংকলিত বিশ্বের প্রভাবশালী মুসলমানদের বার্ষিক র‌্যাঙ্কিং দ্য মুসলিম ৫০০ -এও অন্তর্ভুক্ত করা হয়েছিল।
বাংলায় অনূদিত বই
১. স্টোরি অব বিগিনিং অনুবাদকঃ আলী আহমাদ মাবরুর ISBN 978-9-84-825452-3
৩. কুরআনকে ধারণ করার গল্প অনুবাদকঃ আলী আহমাদ মাবরুর ISBN 978-9-84-954292-6
৪. সালাফদের ফরিয়াদ অনুবাদকঃ নাবিলা আফরোজ জান্নাত ISBN 978-9-84-951274-5
৫৩৪
৫৩৪ গ্রেগরীয় বর্ষপঞ্জির একটি সাধারণ বছর।
২০২২–২৩ বাংলাদেশ নারী ক্রিকেট দলের নিউজিল্যান্ড সফর
বাংলাদেশ নারী ক্রিকেট দল ২০২২ সালের ডিসেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য নিউজিল্যান্ড সফর করে। ওডিআই সিরিজটি ২০২২–২০২৫ আইসিসি নারী চ্যাম্পিয়নশিপের একটি অংশ হিসেবে খেলা হয়।
টি২০আই সিরিজে নিউজিল্যান্ড ৩–০ ব্যবধানে জয়লাভ করে। ওডিআই সিরিজে নিউজিল্যান্ড ১–০ ব্যবধানে জয়ী হয়।
দলীয় সদস্য
টি২০আই সিরিজ চলার সময়ে নিউজিল্যান্ডের ব্রুক হ্যালিডে চোটের কারণে পুরো সিরিজের দল থেকে ছিটকে গেলে নিউজিল্যান্ডের টি২০আই দলে রেবেকা বার্নসকে ও ওডিআই দলে জর্জিয়া প্লিমারকে যোগ করা হয়।
বাদল রশীদ
বাদল রশীদ (১৯২৯–২৩ জুন ১৯৯৩) বাংলাদেশের চুয়াডাঙ্গা জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পাকিস্তান জাতীয় পরিষদ সদস্য ও তৎকালীন কুষ্টিয়া-৬ আসনের সংসদ সদস্য ছিলেন।
প্রাথমিক জীবন
বাদল রশীদ ১৯২৯ সালে চুয়াডাঙ্গার আলমডাঙ্গার রামদিয়া গ্রামে জন্মগ্রহণ করেন। তার পিতা মৃত রুস্তম আলী বিশ্বাস ছিলেন তৎকালীন কোলকাতা শহরের ব্যবসায়ী। ১৯৫২ সালে বার-এ্যাট-ল পড়তে লন্ড গিয়ে ১৯৬৩ সালে তিনি কিংস কলেজ লন্ডন থেকে ব্যারিস্টারী পাস করেন।
রাজনৈতিক জীবন
১৯৭১ সালে তিনি মুক্তিযুদ্ধে অবদান রাখেন। প্রবাসী সরকারের তিনি ছিলেন পলিটিক্যাল লিয়াজো অফিসার ও তাজউদ্দীন আহমদের ব্যক্তিগত সহকারী। তার অফিস ছিলো কলিকাতা ৫১ নম্বর প্রিন্সেস স্ট্রীট। বাংলাদেশের সংবিধান প্রণয়নে ভূমিকা রাখেন তিনি।
১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন কুষ্টিয়া-৬ আসন থেকে সংসদ সদস্য নির্বাচিত হন। ১৯৯০ সালে আলমডাঙ্গা উপজেলা চেয়ারম্যান নির্বাচিত হন।
মৃত্যু
বাদল রশীদ ২৩ জুন ১৯৯৩ সালে মৃত্যুবরণ করেন।
ডাইনোসর নবজাগরণ
ডাইনোসর নবজাগরণ বলতে ১৯৬০ এর দশক থেকে শুরু হওয়া একটি ছোট মাপের বৈপ্লবিক পরিবর্তনকে বোঝায়, যা গবেষণাক্ষেত্র ও জনমানসে ডাইনোসর-সংক্রান্ত আগ্রহের পুনঃসঞ্চার করেছিল। সমসাময়িক কয়েকটি আবিষ্কারের ফলে জানা গিয়েছিল ডাইনোসরেরা উষ্ণশোণিত এবং সক্রিয় প্রাণী। তাদের সম্পর্কে প্রচলিত পূর্ববর্তী বেশ কিছু ধারণা (যেমন- তারা অনুষ্ণশোণিত, অলস প্রকৃতির) এর ফলে আমূল পরিবর্তিত হয়ে যায়।
এই নতুন ধারণার সূত্রপাত ঘটান বিজ্ঞানী জন অস্ট্রম। তিনি প্রস্তাব দেন যে পাখিরা আসলে সেলুরোসর জাতীয় ডাইনোসরদের থেকেই বিবর্তিত হয়েছে । পাশাপাশি রবার্ট ব্যাকার এই মত পেশ করতে থাকেন যে ডাইনোসরেরা স্তন্যপায়ী ও পাখিদের মতই উষ্ণশোণিত ছিল । ব্যাকার প্রায়ই তার ধারণাগুলিকে ঊনবিংশ শতাব্দীর শেষভাগে প্রচলিত ধারণাসমূহের 'নবজাগরণ' হিসেবে বর্ণনা করতেন, আর তৎকালীন বিজ্ঞানীদ্বয় এডওয়ার্ড ড্রিংকার কোপ ও অথনিয়েল চার্লস মার্শ এর জীবাশ্ম যুদ্ধ এবং ডাইনোসর নবজাগরণের মধ্যবর্তী সময়কালকে বলতেন ডাইনোসর স্থিতিশীলতা ।
পল স্ট্র্যাং
পল অ্যান্ড্রু স্ট্র্যাং (Paul Strang; জন্ম: ২৮ জুলাই, ১৯৭০) বুলাওয়াওতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেট তারকা। বর্তমানে তিনি ক্রিকেট কোচের দায়িত্ব পালন করছেন। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৪ থেকে ২০০১ সময়কালে জিম্বাবুয়ের পক্ষে ২৪ টেস্ট ও ৯৫টি ওডিআইয়ে অংশগ্রহণের সুযোগ ঘটে তার।
ঘরোয়া প্রথম-শ্রেণীর ক্রিকেটে ম্যাশোনাল্যান্ড, ইংরেজ কাউন্টি ক্রিকেটে কেন্ট, নটিংহ্যামশায়ার, সিএফএক্স একাডেমি ও মনিকাল্যান্ডের পক্ষে খেলেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে লেগ-ব্রেক বোলিং করতেন পল স্ট্র্যাং।
প্রারম্ভিক জীবন
তার সহোদর ভাই ব্রায়ান স্ট্র্যাং জিম্বাবুয়ের পক্ষে আন্তর্জাতিক ক্রিকেটে প্রতিনিধিত্ব করেছেন। ভাইয়ের সাথে একযোগে টেস্ট ক্রিকেটে অংশ নিয়েছেন। তাদের বাবা রোনাল্ড স্ট্র্যাং প্রথম-শ্রেণীর আম্পায়ার ছিলেন ও ১৯৯৪ সালে একটি ওডিআইয়ে আম্পায়ারের দায়িত্ব পালনসহ ১৯৯৪-৯৫ মৌসুমে জিম্বাবুয়ের দুইটি টেস্ট খেলায় টিভি আম্পায়ারের দায়িত্ব পালন করেছেন। কেপ টাউন বিশ্ববিদ্যালয়ের অধ্যয়ন করেছেন পল স্ট্র্যাং।
খেলোয়াড়ী জীবন
১৯৯৩-৯৪ মৌসুমে জিম্বাবুয়ে দলের সদস্যরূপে পাকিস্তান গমন করেন। ২৬ অক্টোবর, ১৯৯৪ তারিখে শ্রীলঙ্কার বিপক্ষে টেস্টে অভিষেক ঘটে। এরপর ১৯৯৫ সালে পেশাদার ক্রিকেটার হিসেবে যোগ দেন।
১৯৯৬-৯৭ মৌসুমে পাকিস্তান সফরে যায় জিম্বাবুয়ে দল। শেখুপুরায় অনুষ্ঠিত সিরিজের প্রথম টেস্টে স্বাগতিক পাকিস্তানের বিপক্ষে প্রথম ইনিংসে দূর্দান্ত সেঞ্চুরি করেন তিনি। আট নম্বরে ব্যাটিংয়ে নেমে তার এ সেঞ্চুরিটি খেলোয়াড়ী জীবনের একমাত্র ঘটনা ছিল। নবম উইকেট জুটিতে ভাইয়ের সাথে জুটি গড়ে ৮৭ রান তুলেন। একই খেলায় তিনি পাকিস্তানের প্রথম ইনিংসে পাঁচ-উইকেট পেয়েছিলেন। তবে, ওয়াসিম আকরামের অপরাজিত ২৫৭ রানের কল্যাণে খেলাটি ড্রয়ে পরিণত হয় ও তার সাফল্য ঢাকা পড়ে যায়।
২০০০-০১ মৌসুমে সফরকারী নিউজিল্যান্ডের বিপক্ষে প্রথম ইনিংসে নিজস্ব সেরা বোলিং পরিসংখ্যান দাঁড় করান ৮/১০৯। তাস্বত্ত্বেও জিম্বাবুয়ে দল ৭ উইকেটে পরাজয়বরণ করে। অদ্যাবধি এ পরিসংখ্যানটি জিম্বাবুয়ের ক্রিকেটের ইতিহাসে সেরা হিসেবে বিবেচিত। তবে, টেস্টে সেরা বোলিং পরিসংখ্যানটি নিজের করে নিয়েছেন অ্যাডাম হাকল। এরপর আরও তিন টেস্টে অংশ নিয়েছিলেন তিনি। জিম্বাবুয়ের একমাত্র টেস্ট ক্রিকেটার হিসেবে টেস্ট দশ উইকেট পান। পাশাপাশি টেস্ট খেলায় পরাজয়বরণকারী দলের একমাত্র বোলার তিনি।
ইংরেজ কাউন্টি ক্রিকেটে দুই মৌসুম অতিবাহিত করেন। বহিরাগত খেলোয়াড় হিসেবে ১৯৯৭ সালে কেন্ট ও ১৯৯৮ সালে নটিংহ্যামশায়ারে খেলেন।
ক্রিকেট বিশ্বকাপ
২ ডিসেম্বর, ১৯৯৪ তারিখে অস্ট্রেলিয়ার বিপক্ষে একদিনের আন্তর্জাতিকে অভিষিক্ত হন পল স্ট্র্যাং। ভারত, পাকিস্তান ও শ্রীলঙ্কায় যৌথভাবে অনুষ্ঠিত ১৯৯৬ সালের ক্রিকেট বিশ্বকাপে অন্যতম শীর্ষস্থানীয় উইকেটশিকারীতে পরিণত হন। ১৬ গড়ে ১২ উইকেট লাভ করেন। তন্মধ্যে কেনিয়ার বিপক্ষে জয়ী খেলায় ৫/২১ বোলিং পরিসংখ্যান দাঁড় করান তিনি। তবে বাদ-বাকী চার খেলায় পরাজিত হয়ে গ্রুপ পর্বেই দলটি বিদায় নেয়।
ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে অংশ নেন তিনি। ঐ প্রতিযোগিতায় কেনিয়া, ভারত ও দক্ষিণ আফ্রিকাকে পরাজিত করে সুপার সিক্স পর্বে অবতীর্ণ হয় তার দল।
অবসর
২০০০ সালে ডান হাতের মাংসপেশীতে টান পড়ার পর থেকে ক্রমাগত আঘাতের কারণে খেলোয়াড়ী জীবনের সমাপ্তি ঘোষণা করতে বাধ্য হন পল স্ট্র্যাং।
ক্রিকেট খেলোয়াড়ী জীবন থেকে অবসর নেয়ার পর কোচিংয়ের দিকে ঝুঁকে পড়েন তিনি। ২০০৮ সালে অকল্যান্ড এইসের পক্ষে হাই পারফরম্যান্স কোচ হিসেবে যোগ দেন। এর কিছুদিন পর পূর্ণাঙ্গ কোচ হিসেবে কাজ করতে থাকেন।
ঘূর্নিঝড় পিথাই
ক্রান্তীয় ঘূর্ণিঝড় ফেতাই হচ্ছে একটি ক্রান্তীয় ঘূর্ণিঝড় যা ২০১৮ সালের ১৭ ডিসেম্বর ভারতের অন্ধ্রপ্রদেশ রাজ্যের কাকিন্দার কাছাকাছি আঘাত হানে। । ৬ ডিসেম্বর নিম্নচাপ ব্যবস্থার কারণে ভারত মহাসাগরে ঝড়টির সৃষ্টি হয়। চেন্নাই থেকে ৯০০কিলোমিটার দূরে বঙ্গোপসাগরে ঝড়টি ঘণীভূত হয়। ১৪ ডিসেম্বর এটা ঘূর্ণিঝড়ে রূপ নেয় এবং ১৬ ডিসেম্বর মারাত্মক রূপ ধারণ করে।.
বর্ণনা
বাংলাদেশের আবহাওয়া অধিদপ্তর ঘূর্ণিঝড়ের প্রভাবে সাগর উত্তাল থাকায় বাংলাদেশের সমুদ্রবন্দরগুলোকে ২ নম্বর হুশিয়ারি সংকেত দেখিয়ে যেতে বলে।
শালবনী বিধানসভা কেন্দ্র
শালবনী (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৪ নং শালবনি বিধানসভা কেন্দ্রটি ভীমপুর, বিষ্ণুপুর, দেবগ্রাম, লালগেরিয়া এবং শালবনি গ্রাম পঞ্চায়েত গুলি শালবনী সমষ্টি উন্নয়ন ব্লক এবং গোয়ালতোড়, গোহালডাঙ্গা, জীরাপাড়া, মাখলি, পাথরপাড়া এবং পিংবনি গ্রাম পঞ্চায়েত গুলি গড়বেতা-২ সমষ্টি উন্নয়ন ব্লক এবং গড়বেতা-৩ সমষ্টি উন্নয়ন ব্লক এর অন্তর্গত।
শালবনি বিধানসভা কেন্দ্রটি ৩৩ নং ঝাড়্গ্রাম লোকসভা কেন্দ্র (এসটি) এর অন্তর্গত।
১৯৭৭-২০০৬
২০০৬, ২০০১ এবং ১৯৯৬ সালের বিধানসভা নির্বাচনে, সিপিআই (এম) এর খগেন্দ্রনাথ মাহাতো শালবনি বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের উত্তরা সিংহ (হাজরা)কে পরাজিত করেন, ২০০১ সালে তৃণমূল কংগ্রেসের দীনেন রায়কে এবং ১৯৯৬ সালে ঝাড়খণ্ড পার্টি (নরেন) এর তাপস দাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সুন্দর হাজরা ১৯৯১ সালে জনতা পার্টির বিজয় মাহাতোকে, ১৯৮৭ সালে কংগ্রেসের বাসন্তী মাহাতোকে, ১৯৮২ সালে কংগ্রেসের কালী সাধন মাহাতোকে এবং ১৯৭৭ সালে কংগ্রেসের বাসন্তী মাহাতোকে পরাজিত করেন।
১৯৫১-১৯৭২
সিপিআই এর ঠাকুর দাস মাহাতো ১৯৭২ সালে জয়ী হন। সিপিআই (এম) এর সুন্দর হাজরা ১৯৭১ সালে জয়ী হন। ১৯৬৯ এবং ১৯৬৭ সালে বাংলা কংগ্রেসের অমুল্য রতন মাহাতো জয়ী হন। ১৯৬২ সালে কংগ্রেসের নিরঞ্জন খামরাই জয়ী হন। ১৯৫৭ সালে শালবনি কেন্দ্রে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, নির্দলের বিজয় গোপাল গোস্বামী শালবনি কেন্দ্র থেকে জয়ী হন।
মুহাম্মদ আবদুর রশিদ সিদ্দিকী
মোহাম্মদ আবদুর রশিদ সিদ্দিকী (১৮৯৪-১৯৫১) ছিলেন একজন বাঙালি সাহিত্যিক, গবেষক, সাংবাদিক ও রাজনীতিবিদ।
প্রারম্ভিক জীবন
মোহাম্মদ আবদুর রশিদ সিদ্দিকী ১৮৯৪ সালে কক্সবাজারের চকরিয়ার কাকারা গ্রামে জন্মগ্রহণ করেন। আবদুর রশিদের পিতামহ প্রখ্যাত আলেম আহমদ আলী ধর্মপ্রচারে বেরিয়ে কক্সবাজার জেলার চকোরিয়া উপজেলার কাকরা গ্রামে হিজরত করেন। সেখানেই জন্ম হয় মোহাম্মদ আবদুর রশিদ সিদ্দিকীর। ছোটবেলা থেকেই তিনি বটতলার পুঁথি পাঠের প্রতি আকৃষ্ট ছিলেন। বেশ কিছু ফারসি কেতাবও পাঠ করেন আবার ১৯১১ খ্রিষ্টাব্দে কিছুদিন কক্সবাজার মধ্য ইংরেজি বিদ্যালয়ে ( বর্তমানে কক্সবাজার সরকারি বালক উচ্চ বিদ্যালয়) পড়াশোনা করে আবার নিজ গ্রামের মধ্যবাংলা বিদ্যালয়ে ফিরে যান । কাজেই তাঁর প্রাতিষ্ঠানিক শিক্ষা মধ্যবাংলা বিদ্যালয় পর্যন্ত বলা যায়।।
সাংবাদিকতা
তিনি পত্রিকা প্রকাশের উদ্দেশ্যে চট্টগ্রামে আগমন করেন। ১৯১৯ সালে (বৈশাখ ১৩২৬ বঙ্গাব্দ) তিনি সাধনা নামে একটি মাসিক সাহিত্য পত্রিকা প্রকাশ করেন। আবদুল করিম সাহিত্যবিশারদ কিছুকাল এই পত্রিকার যুগ্মসম্পাদক হিসেবে দায়িত্বপালন করেছেন। এই পত্রিকায় রবীন্দ্রনাথ ঠাকুর, কাজী নজরুল ইসলামসহ বিভিন্ন লেখকের রচনা প্রকাশিত হয়েছিল। পত্রিকাটি চার বছর টিকে ছিল।
তাঁর পৃষ্ঠপোষকতায় ও পরিচালনায় ১৯২১ খ্রিষ্টাব্দের এপ্রিল মাসে (১৩২৮ বঙ্গাব্দের বৈশাখ) প্রকাশিত হয় ভারতবর্ষের প্রথম মুসলিম নারী সম্পাদিত বাংলা পত্রিকা আন্নেসা (মাসিক)। পত্রিকাটির সম্পাদক হিসেবে স্ত্রী সফিয়া খাতুনের নাম উল্লেখ থাকলেও, পত্রিকাটি কার্যত মোহাম্মদ আব্দুর রশীদ সিদ্দিকীই সম্পাদনা ও পরিচালনা করতেন । পত্রিকাটি ১বছর টিকে ছিল।
১৩২৯ বঙ্গাব্দের ১৬ শ্রাবণ তার সম্পাদনায় কলকাতা থেকে মোসলেম জগত প্রকাশিত হয়। পত্রিকায় প্রকাশিত তার লেখা সময় থাকিতে সাবধান, বুঝে চল ব্রিটিশ শীরষক সম্পাদকীয়র জন্য তিনি গ্রেপ্তার হন। ১৯২৬ সালে তিনি রক্তকেতু নামে একটি সাপ্তাহিক পত্রিকা প্রকাশ করেন। এই পত্রিকা বেশিদিন স্থায়ী হয়নি।
গবেষণা
তিনি ভাষার উপর গবেষণা করেছেন। চট্টগ্রামের ভাষার উপর ভাষাতাত্ত্বিক, ধর্মীয় ও সাংস্কৃতিক বৈশিষ্ট্য নিয়ে তার লেখা চট্টগ্রামী ভাষাতত্ত্ব (১৯৩৫), চট্টগ্রামের ভাষাতত্ত্ব, চট্টগ্রামী ও রোমাইতত্ত্ব গ্রন্থ রয়েছে।অন্যান্য গবেষণা গ্রন্থের মধ্যে রয়েছে উষাতারা (পৃথিবীর জীবনী), হিন্দু মোসলমান (ধর্ম সম্পর্কে তর্ক)।
সাহিত্য
সমাজ সচেতন কবি ও কথাসাহিত্যিক মোহাম্মদ আবদুর রশিদ সিদ্দিকী দীর্ঘ সাহিত্য জীবনে সাতটি উপন্যাস, ১২টি কাব্য, ৩টি গবেষণা ও ২টি প্রবন্ধগ্রন্থ, একটি জীবনীগ্রন্থ, দুইটি অনুবাদগ্রন্থ ও একটি আত্মজীবনী রচনা করে বাংলা সাহিত্যে বিশিষ্ট স্থান দখল করে আসে। তাঁর উল্লেখযোগ্য প্রকাশনার মধ্যে: কাব্য: ১. রুস্তম সোহরাব (১৯ শে ১৯১৬), প্রকাশক: কে.বি বসু, মিন্টু প্রেস, চট্টগ্রাম। ২. বাঙ্গালা মৌলুদ শরীফ (১৩২৪), প্রকাশক: মোহাম্মদী বুক এজেন্সী, কলকাতা। ৩. কলির বাঙ্গালা (১৯১৭) ৪. চিন্তুার ফুল (১৯১৮), প্রকাশক: মখদুমী লাইব্রেরি, কলকাতা। ৫. চিত্তদর্পণ (১৩৪৪) ৬. যবনবধ কাব্য (১৩৫১), প্রকাশক: গ্রন্থকার। ৭. মহাযুদ্ধ ও ভারতবাসী (পদ্য) ৮. পাকিস্তান বিজয়কাব্য (১৩৫৫), প্রকাশক: এম.আহমদ ছিদ্দিকী এ্যাণ্ড ব্রাদার্স, চকরিয়া। ৯. প্রেমপুঞ্জ (কবিতা) ১০. সমাজচিন্তা(পদ্য) ১১.মহাভুল সংশোধনী (পদ্য) ১২. মুক্তার ছড়া (গদ্য ও পদ্য)
উপন্যাস: ১. জরিনা (১৩২২), প্রকাশক: তাজমুল বুক ডিপো, কলকতা। ২. নুরুন্নেহার, প্রকাশক: মুখদুমী লাইব্রেরী, কলিকতা। ৩. মেরেুন্নেছা (১৯১৮) প্রকাশক: মুখদুমী লাইব্রেরি, কলকাতা। ৪. উপেন্দ্রনন্দিনী (১৩২৬), প্রকাশক: আবদুল আজিজ খান, কলিকাতা। ৫. প্রণয় প্রদীপ (১৩২২), সাধনায় ধারাবাহিকভাবে প্রকাশিত হয়। গ্রন্থাকারে প্রকাশিত হয়নি। ৬. আমীর হামজা, অমুদ্রিত, বাংলা একাডেমিতে সংরক্ষিত ৭. গন্ধর্ব দুহিতা ৮. পদ্মিনী ভাষাতত্ত্ব/গদ্য/আলোচনা: ১. চট্টগ্রামী ও রোমাইতত্ত্ব (১৯২৯), প্রকাশক: ওছমানিয়া লাইব্রেরি, কলকতা। ২. চট্টগ্রামের ভাষাতত্ত্ব ((১৯৩৫), প্রকাশক: ওছমানিয়া লাইব্রেরি, কলকতা। ৩. চট্টগ্রামী ভাষাতত্ত্ব (ব্যাকরণ সংবলিত), ১৩৫৩ বঙ্গাব্দ, প্রকাশক: এম. আবদুর রশিদ সিদ্দিকী। ৪. উষাতারা (পৃথিবীর জীবনী) ৫. হিন্দু মোসলমান জীবনী: ১. হযরত আমীর হামজার জীবনী আত্মজীবনী: ১. সংক্ষিপ্ত জীবনী, ১৩৩০, অপ্রকাশিত। বাংলা একাডেমি ও অধ্যাপক শফিউল আলমের কাছে জমা আছে।
অনুবাদ: ১. মহাকোরআন কাব্য (আমপারা খণ্ড), ১৯ সেপ্টেম্বর ১৯২৭, প্রকাশক: মোহাম্মদ মাশুক আহমদ ছিদ্দিকী, চকরিয়া। ২. সত্য সন্ধান।
রাজনীতি
তিনি রাজনীতিতে অংশগ্রহণ করেছেন। ১৯২২ সালে অসহযোগ আন্দোলনের সময় তারই সম্পাদনায় প্রকাশিত মোসলেম জগত পত্রিকায় বুঝে চল ব্রিটিশ সাবধান শীর্ষক সম্পাদকীয় লিখার কারণে ব্রিটিশের রোষানলে পড়েন এবং কলকাতাস্থ বাসা থেকে গ্রেফতার করে জেলহাজতে প্রেরণ করে। ১৯৩৮ সালে তিনি চকরিয়া থানা মুসলিম লীগের সেক্রেটারি এবং কক্সবাজার মহকুমা মুসলিম লীগের সহসভাপতি হন। তিনি দীর্ঘদিন কাকারা ইউনিয়ন বোর্ডের সভাপতি ছিলেন। ম্যাকডোনাল্ড রোয়েদাদ অনুযায়ী শাসন সংস্কারের ব্যবস্থা করে বৃটিশ সরকার। তারই ফল ১৯৩৫ সালের ভারত শাসন আইন (Govt. of India Act of 1935)’র অধীনে ভোটাধিকার ও আইন সভার সদস্য সংখ্যার যথেষ্ট বৃদ্ধি এবং স্বায়ত্বশাসন প্রবর্তন প্রাদেশিক পর্যায়ে সরকার গঠনের গুরুত্ব বৃদ্ধি পায়। ১৯৩৭ সালের ২৭ জানুয়ারি প্রাদেশিক ও বঙ্গীয় বিধান সভার নির্বাচন অনুষ্ঠিত হয়। এ নির্বাচনে বাংলায় মুসলমানদের জন্য নির্ধারিত ১১৭টি আসনে এ কে ফজলুল হকের নেতৃত্বাধীন কৃষক প্রজা পার্টি এবং মুহাম্মদ আলী জিন্নাহর নেতৃত্বে মুসলিম লীগ প্রতিদ্বন্দ্বিতা করে। এ নির্বাচনে কক্সবাজার আসনে খান বাহাদুর জালাল উদ্দিন আহমদ চৌধুরী ‘কৃষক প্রজা পার্টি’ (কেপিপি)  থেকে এবং সাংবাদিক-সাহিত্যিক মোহাম্মদ আবদুর রশিদ সিদ্দিকী মুসলিম লীগ থেকে প্রতিদ্বন্দ্বিতা করেন। কক্সবাজার মহকুমার ২৮ হাজার ৩৮৭ ভোটের এ আসনে মুসলিম লীগ প্রার্থী মোহাম্মদ আবদুর রশিদ সিদ্দিকীকে ৩০৫ ভোটে হারিয়ে খান বাহাদুর জালাল আহমদ চৌধুরী জয়লাভ করেন। খান বাহাদুর জালাল উদ্দিন আহমদ চৌধুরীর প্রাপ্ত ভোট ৩৭৫৮ আর আবদুর রশিদ সিদ্দিকীর প্রাপ্ত ভোট ৩৪৫৩। পাকিস্তান আন্দোলনকে ইস্যু করে অনুষ্ঠিত ১৯৪৬ সালের প্রাদেশিক পরিষদ নির্বাচনে কক্সবাজার আসনে জিইউএল প্রার্থী হিসেবে প্রতিদ্বন্দ্বিতা করে পরাজিত হন। এ নির্বাচনে মুসলিম লীগ প্রার্থী পেকুয়ার জমিদার কবির আহমদ চৌধুরী স্বতন্ত্র প্রার্থী সৈয়দুর রহমান ওয়ারেসিকে ১৫৩৮৮ ভোটের বিশাল ব্যবধানে পরাজিত করে বঙ্গীয় প্রাদেশিক পরিষদ সদস্য নির্বাচিত হন। ওই নির্বাচনে মুসলিম লীগ প্রার্থী কবির আহমদ চৌধুরী ১৮৮৮৫ এবং স্বতন্ত্র প্রার্থী সৈয়দুর রহমান ৩৪৯৭ এবং  আবদুর রশিদ ছিদ্দিকী ১৫৭ ভোট পান। ঊর্ধ্বলিপির লেখা
অন্যান্য কর্মকাণ্ড
বেগম খোশ নামক একটি পেটেন্টপ্রাপ্ত ওষুধ বের করার ফলে তিনি প্রচুর সম্পদ অর্জন করেন। নিজ গ্রামে তিনি মাদ্রাসা, গ্রামরক্ষক সমিতি, পল্লীমঙ্গল সমিতি ইত্যাদি প্রতিষ্ঠার মাধ্যমে জনকল্যাণমূলক কাজ করেছেন।
মৃত্যু
মোহাম্মদ আবদুর রশিদ সিদ্দিকী ১৯৫১ সালের ২৬ মার্চ নিজ গ্রামে মৃত্যুবরণ করেন।
বেগম শাহী মসজিদ
বেগম শাহী মসজিদ (উর্দু: بیگم شاییید), অন্য নাম মরিয়ম জামানি বেগমের মসজিদ (উর্দু: مریم یمانی بیگم ک𩩔ی), পাকিস্তানের পাঞ্জাবের লাহোরের প্রাচীর শহরে অবস্থিত। মুঘল সম্রাট জাহাঙ্গীরের শাসনামলে ১৬১১ থেকে ১৬১৪ সালের মধ্যে সম্রাট আকবরের প্রিয় স্ত্রী মারিয়াম-উজ-জামানির সম্মানে মসজিদটি নির্মিত হয়। এটি মুঘল যুগের মসজিদের লাহোরের প্রাচীনতম উদাহরণ এবং কয়েক দশক পরে বৃহত্তর ওয়াজির খান মসজিদ নির্মাণকে প্রভাবিত করে। মসজিদটির উপর একটি শিলালিপি দ্বারা বর্ণিত ভিত্তিটি ১৬১১ সালে দোগার সম্রাজ্ঞী ওয়ালি নিমাত মারিয়াম-উজ-জামানি বেগম সাহেবা নিজেই স্থাপন করেছিলেন। এই মসজিদটি শিখ শাসনের অধীনে সবচেয়ে বিখ্যাত শিখ নায়ক ভাই মণি সিং জি, শহীদ গঞ্জ ভাই মণি সিং নামে পরিচিত ছিল।
মসজিদটি বেশ কয়েকটি দোকান দ্বারা দখল করা হয়েছে এবং লাহোর দুর্গ আকবরি গেট থেকে মসজিদের দৃশ্য অবৈধভাবে নির্মিত টায়ারের দোকানগুলি দ্বারা বাধাপ্রাপ্ত হয়েছে। ২০১৬ সালের জুলাই মাসে, লাহোর কর্তৃপক্ষের ওয়ালড সিটি ঘোষণা করে যে দোকানগুলি সরিয়ে ফেলা হবে এবং মসজিদটিও সংরক্ষণ ও পুনরুদ্ধার করা হবে।
পটভূমি
মুঘল সম্রাট জাহাঙ্গীরের শাসনামলে মসজিদটি তার মা বেগম মরিয়ম-উজ-জামানির সম্মানে নির্মিত হয়েছিল, যিনি 'মহারানি জোধাবাই' নামেও পরিচিত ছিলেন। মসজিদটি সম্ভবত মুঘল দরবারে উপস্থিত সদস্যদের জন্য প্রধান মসজিদ হিসাবে কাজ করেছিল।
অবস্থান
মসজিদটি লাহোরের পুরনো শহরের পুরানো মস্তি গেটের ভিতরে অবস্থিত।
ইতিহাস
মসজিদটির নির্মাণ কাজ শুরু হয় ১৬১১ সালে এবং শেষ হয় ১৬১৪ সাল। মসজিদটি শিখরা দখল করে পরে কিছু অংশ শহীদ গঞ্জ ভাই মণি সিং-এ রূপান্তরিত হয় এবং এর কিছু অংশ মহারাজা রণজিৎ সিং সাময়িকভাবে একটি গানপাউডার কারখানায় রূপান্তরিত হয়, যার জন্য এটি তখন বারুদখানা ওয়ালি মসজিদ (গানপাউডার মসজিদ) নামে পরিচিত ছিল। ১৮৫০ সালে মসজিদটি লাহোরের সংস্কারে অবদান রাখতে সক্ষম মুসলমানদের কাছে ফিরিয়ে দেওয়া হয়।
স্থাপত্য
মরিয়ম জামানি বেগমের মসজিদটি স্থাপত্যের একটি অন্তর্বর্তীকালীন পর্যায়ের প্রতিনিধিত্ব করে এবং মুঘল প্রভাব এবং পূর্ববর্তী পশতুন লোদি রাজবংশের প্রভাব উভয়ই রয়েছে যা পূর্বে এই অঞ্চলশাসন করেছিল। ছোট গম্বুজ এবং প্রশস্ত খিলানগুলি পূর্ববর্তী লোদী শৈলীর প্রতিনিধিত্ব করে, যখন মসজিদের ব্যালকনি, পাশের কক্ষ এবং অলঙ্করণ মুঘল শৈলীতে রয়েছে।
মসজিদটিতে লাহোরের প্রথম পাঁচ-বে প্রার্থনা কক্ষ রয়েছে যা পরে ওয়াজির খান মসজিদ এবং বাদশাহী মসজিদের মতো সমস্ত মুঘল মসজিদগুলির মতো সাধারণ হবে। মসজিদের কেন্দ্রীয় উপসাগরটি ফার্সি চাহার তাক এর শৈলীতে রয়েছে, এবং উভয় পাশে একটি ছোট গম্বুজ দ্বারা বেষ্টিত। মসজিদটিতে মূলত ৩টি প্রবেশপথ ছিল, যার মধ্যে ২টি চালু আছে।
সজ্জা
মসজিদটির নামাজের কক্ষটি ১৩০.৫ ফুট লম্বা এবং ৩৪ ফুট প্রশস্ত। হলটি ৫ টি উপসাগরে বিভক্ত, শীর্ষে তিনটি খিলান রয়েছে - যার মধ্যে বৃহত্তমটি কেন্দ্রীয় উপসাগরের উপরে অবস্থিত। মসজিদটিতে ১২৮ বাই ৮২ ফুট পরিমাপের একটি আঙ্গিনাও রয়েছে, যেখানে ইসলামী আচার-অনুষ্ঠান পালনের জন্য একটি অযুখানা রয়েছে।
অভ্যন্তর অলঙ্করণ
মসজিদের অভ্যন্তরে ব্যাপক মুঘল ঐতিহ্যের কাজ রয়েছে এবং কয়েক দশক পরে ওয়াজির খান মসজিদের বিস্তৃত বাড়ানোর জন্য মডেল হন। বেশিরভাগ ঐতিহ্য গুলি নকশায় ফুলের হয় এবং দেয়ালে ক্যালিগ্রাফিতে অ-কুরআনের পাঠ্য অন্তর্ভুক্ত থাকে এবং এটি লাহোরের প্রথম মসজিদ যা এই অনুশীলনটি প্রদর্শন করে।
শিলালিপি
মসজিদটিতে মূলত কুরআনের চারটি শিলালিপি এবং অ-কুরআনের উৎপত্তি রয়েছে। নর্দান গেটওয়ের উপর একটি শিলালিপিতে একটি ফার্সি শিলালিপি রয়েছে যা পড়তে এরকম: "আল্লাহকে ধন্যবাদ দেওয়া হোক, যার অনুগ্রহে, মহামান্যের পৃষ্ঠপোষকতায়, এই ভবনটি সম্পূর্ণ হয়েছিল। এই স্থাপত্যের প্রতিষ্ঠাতা, পরিত্রাণের স্থান, রানী মারিয়াম জামানি। জান্নাতের অনুরূপ এই ভবনটির সমাপ্তির জন্য, আমি চিন্তা করছিলাম যখন শেষ পর্যন্ত আমি এটি "কী চমৎকার মসজিদ" শব্দগুলিতে খুঁজে পেয়েছি!"
যদিও পূর্ব প্রবেশদ্বারের উপর শিলালিপিটি পড়ে, রানী মরিয়ম-উজ-জামানির তার ছেলে জাহাঙ্গীরের জন্য একটি প্রার্থনা:
"বিশ্বের বিজয়ী, রাজা নূর-উদ-দীন মুহাম্মাদ, সূর্য ও চাঁদের মতো পৃথিবীতে উজ্জ্বল হোক, হে আল্লাহ!"
মসজিদের উত্তর প্রান্তে একটি আর্চওয়ের উপরে একটি চূড়ান্ত শিলালিপি রয়েছে যা পড়তে এরকম:
মুদ্দুপালানি
'মুদ্দুপালানি একজন তেলুগু কবি ও দেবদাসী ছিলেন। তিনি জন্ম নিয়েছিলেন তাঞ্জোর রাজ্যে। কিছু ঐতিহাসিক তাঁর জীবনকাল ১৭৩৯-৯০ বলে উল্লেখ করেছেন ও তাঁর জন্ম বর্তমান তাঞ্জাবুর জেলার নাগবাশ্রমে বলে উল্লেখ করেছেন। তিনি একজন কবি ও পণ্ডিত ছিলেন। তিনি তাঁর প্রেমমূলক মহাকাব্য রাধিকা শান্তভানম এর জন্য বিখ্যাত।
বেগম শাহী মসজিদ
শিলালিপি
"রাসূল (সা.) বললেন, আল্লাহর রহমত ও অনুগ্রহ তার উপর বর্ষিত হোক, 'মসজিদে যারা ঈমানদার, তারা পানির মাছের মতো।"
সংরক্ষণ
মসজিদের দৃশ্যগুলি অবৈধভাবে নির্মিত দোকানগুলি দ্বারা বাধাপ্রাপ্ত হয়েছে যা মসজিদটি দখল করে নিয়েছে। জুলাই ২০১৬ সালে, লাহোর কর্তৃপক্ষের ওয়ালড সিটি ঘোষণা করে যে দোকানগুলি সরিয়ে ফেলা হবে এবং মসজিদটি সংরক্ষণ ও পুনরুদ্ধার করা হবে।
মুদ্দুপালানি
জীবনী
"মুদ্দুপালানি বিখ্যাত বারবণিতা তাঞ্জানায়কির নাতনি ছিলেন। যখন তাঞ্জানায়কি সংগীত পরিবেশন করতেন, তখন রাজদরবারের পণ্ডিত ও উচ্চপদস্থ ব্যক্তিবর্গ তা বিমোহিত হয়ে শুনতেন। তিনি, তাঁর অসম্পর্কিত ভাই আয়অভয়ার একটি ছেলে ও একটি মেয়েকে দত্তক নিয়েছিলেন। তিনি ছেলেটিকে বড় করে তোলেন। ছেলেটির নাম রেখেছিলেন মুথ্যালু। মুথ্যালু বড় হলে তাঁকে আরেক মেধাবিনী সুন্দরী বারবণিতা রমা ভাধুতির সাথে বিয়ে দেন। মুথ্যালু প্রভু সুব্রহ্মণ্যর ভক্ত ছিলেন। তাঁদের প্রথম সন্তান মেয়ে হলে পালানি নগরের এক মন্দিরের নামের সাথে মিল রেখে মেয়েটির নাম রাখেন। নামের পূর্বে উপাধি যোগ করা দক্ষিণ ভারতের একটি সাধারণ রীতি। তিনি তাঁর মেয়ের নামের আগে মুদ্দু যোগ করেন। এমন মেধাবী, সংস্কৃতিমনা পরিবারে জন্মেছিলেন মুদ্দুপালানি।"
মুদ্দুপালানি প্রতাপ সিং এর সঙ্গিনী ছিলেন। প্রতাপ সিং কলার পৃষ্ঠপোষক ছিলেন। তাঁর পূর্ববর্তী শাসকেরাও কলার পৃষ্ঠপোষকতা করতেন। রঘুনাথ নায়কের (রাজত্বকাল ১৬০০-১৬৩৪) রাজদরবারে রামাভদ্রম্বা ও মধুরবাণীর মত বিখ্যাত নারী কবি ও সংগীতজ্ঞ স্থান পেয়েছিলেন।
বারবণিতা হলেও মুদ্দুপালানি জ্ঞানার্জনে অনেক সময় দিয়েছেন ও সাহিত্যচর্চা করেছেন। তাঁর প্রতিভা আকৃষ্ট করেছিল সাহিত্যবিশারদদের।
তাঁর রচিত রাধিকা শান্তভানম তাঁর নিজের ব্যক্তিগত জীবনকে ফুটিয়ে তুলেছে বলে মনে করা হয়। তাঁর জীবনী সম্পর্কে বেশি কিছু জানা যায় না।
সাহিত্যকর্ম
তাঁর রচিত সবচেয়ে বিখ্যাত সাহিত্যকর্ম হল রাধিকা শান্তভানম। লেখনীটিতে খোলাখুলিভাবে রাধার সাথে কৃষ্ণর এবং কৃষ্ণর সাথে তাঁর পত্নী ইলার ব্যক্তিগত সম্পর্ক ফুটে উঠেছে। লেখনীটিতে এছাড়াও ফুটে উঠেছে রাধার ঈর্ষার কথা।
লেখনীটি লেখার ধারণা পেয়েছিলেন তিনি স্বপ্নের মাধ্যমে। একদিন তাঁর স্বপ্নে কৃষ্ণ এসে বিষয়টি নিয়ে লেখার নির্দেশ দেন। এরপর তিনি সেটা নিয়ে লেখা আরম্ভ করেন।
লেখনীটি বিংশ শতাব্দীতেও বিতর্ক ও অনুমোদনের বিষয় ছিল কেননা, লেখনীটিতে খোলাখুলিভাবে ব্যক্তিগত সম্পর্কের কথা বলা হয়েছে।
তিনি জয়দেবের লেখা একটি বিখ্যাত গ্রন্থ অষ্টপদী শিরোনামে তেলুগু ভাষায় অনুবাদ করেন। এছাড়াও, তামিল ভাষায় আন্দাল কর্তৃক লিখিত বিষ্ণুর প্রশংসা সংবলিত গ্রন্থ থিরুপ্পাভাই তেলুগু ভাষায় অনুবাদ করেন।
তিনি সপ্তপদালু নামে সাতটি বাক্যের এক ধরনের গান নিয়ে পরীক্ষা নিরীক্ষা চালিয়েছিলেন। বর্তমানে 'সপ্তপদালু' রচিত হয় না।
ভারতের সংবিধানের প্রস্তাবনা
ভারতের সংবিধানের প্রস্তাবনা হল ভারতের সংবিধানের মুখবন্ধ বা ভূমিকা। এই প্রস্তাবনা বা উদ্দেশিকা সংবিধানের মূলনীতি উপস্থাপন করে এবং এর কর্তৃত্বের উৎস নির্দেশ করে। এটি ২৬ নভেম্বর ১৯৪৯ সালে গণপরিষদ দ্বারা গৃহীত হয়েছিল এবং ২৬ জানুয়ারী ১৯৫০ তারিখে কার্যকর হয়েছিল, যা ভারতের প্রজাতন্ত্র দিবস হিসাবে পালিত হয়।  ভারতীয় জরুরি অবস্থার সময় তৎকালীন প্রধানমন্ত্রী ইন্দিরা গান্ধী দ্বারা এটি সংশোধন করা হয়েছিল ও প্রস্তাবনায় "সমাজতান্ত্রিক" এবং "ধর্মনিরপেক্ষ" শব্দ যোগ করা হয়েছিল।
প্রস্তাবনা
সামাজিক, আর্থনীতিক এবং রাজনীতিক
ন্যায়বিচার,
চিন্তার, অভিব্যক্তির বিশ্বাসের, ধর্মের ও
উপাসনার স্বাধীনতা,
প্রতিষ্ঠা ও সুযোগের সমতা নিশ্চিতভাবে লাভ করেন,
তজ্জন্য সত্যনিষ্ঠার সহিত সংকল্প করিয়া আমাদের সংবিধান সভায় অদ্য, নভেম্বর মাসের ষড্বিংশতিতম দিবসে, ১৯৪৯ সাধারণাব্দে, এতদ্দ্বারা এই সংবিধান গ্রহণ করিতেছি, বিধিবদ্ধ করিতেছি এবং আমাদিগকে অর্পণ করিতেছি।
ঐতিহাসিক পটভূমি
প্রস্তাবনাটি উদ্দেশ্য প্রস্তাবের উপর ভিত্তি করে তৈরি করা হয়েছে, যা ১৩ ডিসেম্বর ১৯৪৬-এ জওহরলাল নেহরুর দ্বারা গণপরিষদে প্রস্তাবিত করা হয়েছিল এবং ২২ জানুয়ারি ১৯৪৭-এ স্বীকার হয়েছিল ও ২৬ নভেম্বর ১৯৪৯-এ গণপরিষদ গৃহীত হয়েছিল, যা ২৬ জানুয়ারী ১৯৫০-এ কার্যকর হয়৷ বি আর আম্বেদকর প্রস্তাবনা সম্পর্কে বলেন: "প্রকৃতপক্ষে, এটি ছিল একটি জীবন পদ্ধতি যা স্বাধীনতা, সাম্য এবং ভ্রাতৃত্বকে জীবনের নীতি হিসাবে স্বীকৃতি দেয় এবং একে অপরের থেকে আলাদা করা যায় না: স্বাধীনতাকে সাম্য থেকে আলাদা করা যায় না; স্বাধীনতা থেকে সাম্যকে আলাদা করা যায় না। স্বাধীনতা ও সাম্যকে ভ্রাতৃত্ব থেকে আলাদা করা যায় না।  সমতা না থাকলে, স্বাধীনতা অনেকের উপরে কয়েকজনের আধিপত্য তৈরি করবে।  স্বাধীনতা ছাড়া সমতা ব্যক্তি উদ্যোগকে হত্যা করবে।  ভ্রাতৃত্ব ব্যতীত, স্বাধীনতা এবং সমতা জিনিসের স্বাভাবিক নিয়মে পরিণত হতে পারে না।"
গণপরিষদ যখন প্রস্তাবনা নিয়ে বিতর্ক করছিল, তখন ভারতকে Union of Indian Socialistic Republics (ভারতীয় সমাজতন্ত্রাত্মক প্রজাতন্ত্রসমূহের সংঘ) হিসাবে নামকরণ করার জন্য একটি যুক্তি তৈরি করা হয়েছিল যেন ভারত ইউ.এস.এস.আর.-এর অনুকরণ করে। তবে অন্য সদস্যরা আশ্বস্ত হননি।
এমনকি প্রস্তাবনায় 'ঈশ্বর' এবং 'গান্ধী'র নাম অন্তর্ভুক্ত করা হবে কিনা তা নিয়েও তর্ক ছিল। ৬৮ জন সদস্য 'ঈশ্বর' এর বিরুদ্ধে ভোট দিলে প্রাক্তনটি বাতিল হয়ে যায়। এইচ. ভি. কমঠ মরিয়া হয়ে মন্তব্য করেন, 'মাননীয়, এটি আমাদের ইতিহাসে একটি কালো দিন। ঈশ্বর ভারতকে রক্ষা করুন।' যদিও পরবর্তী - গান্ধীর নাম অন্তর্ভুক্ত করার পরামর্শ ব্রজেশ্বর প্রসাদ দ্বারা প্রত্যাখ্যান করা হয়েছিল। তিনি মনে করেছিলেন যে 'শটিত সংবিধান'- যা মার্কিন সর্বোচ্চ আদালতের মামলা এবং ভারত সরকারের আইনের উপর ভিত্তি করে তৈরি করা হয়েছিল এবং এইভাবে 'গান্ধীয়' প্রকৃতির নয়, তাই তাঁর নাম বহন করা উচিৎ নয়। প্রসাদ বলেন, "'আমি চাই না এই সংবিধানে মহাত্মা গান্ধীর নাম থাকুক, কারণ এটা গান্ধীবাদী সংবিধান নয়... যদি আমাদের একটা গান্ধীবাদী সংবিধান থাকত, তাহলে আমিই প্রথম ব্যক্তি হতাম যে এই প্রস্তাবে সমর্থন জানতো। আমি চাই না মহাত্মা গান্ধীর নাম এই শটিত সংবিধানে টেনে আনা উচিৎ।'"
প্রস্তাবনা পৃষ্ঠা, ভারতের মূল সংবিধানের অন্যান্য পৃষ্ঠাগুলির সহিত, জবলপুরের বিখ্যাত চিত্রশিল্পী ব্যৌহার রামমনোহর সিন্হা, যিনি তখন আচার্য নন্দলাল বসুর সাথে শান্তিনিকেতনে ছিলেন, দ্বারা নকশা এবং সজ্জিত করা হয়েছিল। নন্দলাল বসু কোনো পরিবর্তন ছাড়াই সিন্হার শিল্পকর্মকে সমর্থন করেছিলেন। যেমন, সিন্হার সংক্ষিপ্ত স্বাক্ষর রাম দেবনাগরীতে পৃষ্ঠার নীচের-ডানদিকে রয়েছে। চারুলিপি করেছেন প্রেমবিহারী নারায়ণ রায়জ়াদা।
৫৩৫
৫৩৫ গ্রেগরীয় বর্ষপঞ্জির একটি সাধারণ বছর।
রণদা প্রসাদ সাহা
শৈশবকাল
রণদাপ্রসাদ সাহা ১৮৯৬ সালের ১৫ই নভেম্বর ঢাকা জেলার উপকণ্ঠ সাভারের কাছুর গ্রামে মাতুলালয়ে মামার বাড়িতে জন্মগ্রহণ করেন। তার পিতার নাম দেবেন্দ্রনাথ সাহা পোদ্দার এবং মাতার নাম কুমুদিনী দেবী। তার পৈতৃক নিবাস ছিল টাঙ্গাইল জেলার মীর্জাপুরে। চতুর্থ শ্রেণী পর্যন্ত তিনি মীর্জাপুর বিদ্যালয়ে অধ্যয়ন করেন। তার পিতা অত্যন্ত দরিদ্র ছিলেন। তার বয়স যখন সাত বছর, তখন তার মাতা সন্তান প্রসবকালে ধনুষ্টংকারে আক্রান্ত হয়ে মৃত্যুবরণ করলে তার পিতা দ্বিতীয় বিবাহ করেন। বিমাতার আশ্রয়ে বহু দুঃখ-কষ্ট সহ্য করে ও অভাব-অনটনের মধ্য দিয়ে রণদা'র শৈশবকাল অতিবাহিত হয়।
জীবন ও জীবিকা
চৌদ্দ বছর বয়সে বাড়ি থেকে পালিয়ে কলকাতা চলে যান রণদা। সেখানে গিয়ে জীবিকা নির্বাহের উদ্দেশ্যে মুটের কাজসহ বিভিন্ন কাজে নিয়োজিত হন। এরই মধ্যে স্বদেশী আন্দোলনে যোগদান করে কয়েকবার কারাবরণ করেন। প্রথম বিশ্বযুদ্ধের (১৯১৪-১৯১৮) সময় বেঙ্গল অ্যাম্বুলেন্স করে যোগ দিয়ে মেসোপটেমিয়ায় (বর্তমান ইরাক) যান। সেখানে তিনি হাসপাতালে এক অগ্নিকাণ্ডের ঘটনায় রোগীদের জীবন বাঁচালে তাকে নবপ্রতিষ্ঠিত (১৯১৬) বেঙ্গল রেজিমেন্টে কমিশন প্রদান করা হয়। যুদ্ধ শেষ হলে ১৯১৯ সালে পঞ্চম জর্জের সাথে সাক্ষাতের আমন্ত্রণে ইংল্যান্ড সফর করেন। প্রথম বিশ্বযুদ্ধের পরে সেনাবাহিনী ত্যাগ করে রেলওয়ে বিভাগে টিকেট কালেক্টরের চাকরি নেন। পরবর্তীতে ১৯৩২ সালে চাকরিতে ইস্তফা দেন তিনি। উপার্জিত ও সঞ্চিত অর্থ দিয়ে কয়লার ব্যবসা শুরু করেন। চার বছরে ব্যবসায়িক সাফল্যের মাধ্যমে প্রতিষ্ঠা লাভ করেন। ১৯৩৩ সালে দ্য বেঙ্গল রিভার সার্ভিস কোম্পানি নামে নৌ-পরিবহন সংস্থা এবং নৌ-পরিবহন বীমা কোম্পানি প্রতিষ্ঠা করেন। ১৯৪২ - ১৯৪৩ সালে সরকারের খাদ্য-শস্য ক্রয়ের প্রতিনিধি নিযুক্ত হন তিনি। ১৯৪৪ সালে নারায়ণগঞ্জে পাটের ব্যবসায় নামেন এবং জর্জ এন্ডারসনের কাছ থেকে 'জুট প্রেসিং বিজনেস' এবং 'গোডাউন ফর জুট স্টোরিং' ক্রয় করে নেন। এরপরে নারায়ণগঞ্জ, ময়মনসিংহ ও কুমিল্লায় ইংরেজদের মালিকানাধীন তিনটি পাওয়ার হাউস ক্রয় করেন। চামড়ার ব্যবসাও শুরু করেন এই সময়।
স্বাধীনতা যুদ্ধ ও মৃত্যু
বাংলাদেশের স্বাধীনতা যুদ্ধ চলাকালে ১৯৭১ সালের এপ্রিল মাসে পাকহানাদার বাহিনী রণদা ও তার ২৬ বছর বয়সী সন্তান ভবানীপ্রসাদ সাহা (রবি)-কে তুলে নিয়ে যায়। এক সপ্তাহ পর তারা বাড়ী ফিরে আসলেও পুনরায় ৭ মে তাদেরকে নিয়ে যাওয়া হয়। এরপর তাদের আর কোন সংবাদ পাওয়া যায়নি। ঐ সময় তিনি তার স্ত্রী কিরণবালা দেবী, পুত্রবধূ শ্রীমতি সাহা (২০০৫ সালে রোকেয়া পদকপ্রাপ্ত) ও পৌত্র রাজীবকে রেখে যান।
পূর্ণ স্বরাজ
পূর্ণ স্বরাজ জানুয়ারি ২৬, ১৯৩০ সালে ভারতীয় জাতীয়তাবাদী নেতারা ভারতের জাতীয় কংগ্রেসের মাধ্যমে ব্রিটিশ সাম্রাজ্য থেকে ভারতীয় স্বাধীনতা আন্দোলনে পূর্ণ স্বরাজ দাবি করেন। ডিসেম্বর ৩১, ১৯২৯ সালে লাহোরে কংগ্রেস প্রেসিডেন্ট জওহরলাল নেহেরু ভারতের পতাকা উত্তোলন করেন এবং কংগ্রেস ২৬শে জানুয়ারি দিনটিকে স্বাধীনতা দিবস হিসাবে ঘোষণা করে। এইজন্যই ২৬শে জানুয়ারি ১৯৫০ সালে ভারতের সংবিধান কার্যকর করা হয় এবং প্রজাতন্ত্র দিবস হিসাবে পালন করা হয়।
বিদশাহর জেলা
বিদশাহর জেলা ইরানের ফর্স প্রদেশের ইভাজ কাউন্টিতে অবস্থিত একটি জেলা। বিদশাহর জেলার দুটি গ্রামীণ জেলা (দেহেস্তান) রয়েছে: বিদশাহর গ্রামীণ জেলা এবং কালাত গ্রামীণ জেলা।
পশ্চিম খাসি পাহাড় জেলা
থাম্ব|282x282পিক্সেল
পশ্চিম খাসি পাহাড় জেলা (West Khasi Hills district) হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। নংস্তৈন হচ্ছে এই জেলার সদরদপ্তর।
নংস্তৈনের সাংগ্ৰিয়ানে অবস্থিত লাংশিয়াং ঝর্ণা
ইতিহাস ও আয়তন
২৮ অক্টোবর ১৯৭৬ সালে খাসি পাহাড় জেলা ভেঙ্গে এই জেলা গঠিত হয়। এই জেলার আয়তন ৫২৪৭ বর্গকিলোমিটার এবং ২০১১ সালের শুমারি অনুসারে মোট জনসংখ্যা ৩৮৩,৪৬১ জন। ২০১১ সালের শুমারি অনুসারে এটি মেঘালয়ের সবচেয়ে ঘনবসতিপূর্ণ জেলা।
Administrative divisions
পশ্চিম খাসি পাহাড় জেলা চারটি ব্লকে গঠিত:
নদনদী
পশ্চিম খাসি পাহাড় জেলায় রয়েছে জালুখালি নদী।
স্তিভেন জোঞ্জি
স্তিভেন এনকেম্বোয়াঞ্জা মাইক ক্রিস্তোফার জোঞ্জি (জন্ম: ১৫ ডিসেম্বর ১৯৮৮) হলেন একজন ফরাসি পেশাদার ফুটবলার, যিনি স্পেনীয় ক্লাব সেভিয়া এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তিনি লিগ ২ ক্লাব আমিয়েন্সের হয়ে খেলার মাধ্যমে তিনি তার পেশাদার ক্যারিয়ার শুরু করেন। তিনি তার খেলার মাধ্যমে সকলকে মুগ্ধ করে দিয়ে ২০০৯ সালে ৬৫০,০০০ ইউরোর বিনিময়ে প্রিমিয়ার লিগ ক্লাব ব্ল্যাকবার্ন রোভার্সে যোগদান করেন। তিনি তিন মৌসুমের জন্য ইউড পার্কে খেলেছেন, যখন ব্ল্যাকবার্ন রোভার্স অবনমিত হয়ে নিম্নস্তরের লিগে চলে যায়। যদিও তিনি প্রিমিয়ার লিগেই থেকে যান; তিনি ৩ মিলিয়ন ইউরোর বিনিময়ে প্রিমিয়ার লিগের অন্য ক্লাব স্টোক সিটিতে যোগদান করেন। স্টোক সিটিতে তিনি টনি পুলিসের নেতৃত্বে নিজেকে দলের একজন প্রধান সদস্য হিসেবে গড়ে তোলেন। তিনি ২০১৪–১৫ মৌসুমে স্টোক সিটি বছরের সেরা খেলোয়াড়ের পুরস্কার জয়লাভ করেন। অতঃপর ২০১৫ সালের জুলাই মাসে, ৭ মিলিয়ন ইউরোর বিনিময়ে স্পেনীয় ক্লাব সেভিয়ায় যোগদান করেন এবং তিনি তার প্রথম মৌসুমেই উয়েফা ইউরোপা লিগ জয়লাভ করতে সক্ষম হন।
সম্মাননা
সেভিয়া
ব্যক্তিগত
সরুপথার
সরুপথার (সরুপথার) অসমের গোলাঘাট জেলায় অবস্থিত একটি নগর।
জনসংখ্যা
২০০১ সনের জনগননা অনুযায়ী সরুপথারের জনসংখ্যা ৯৮২৭জন । যার ৫৫% পুরুষ ও ৪৫% মহিলা। সরুপথারের গড় সাক্ষরতার হার ৬০%। পুরুষ ও মহিলার গড় সাক্ষরতার হার ক্রমে ৮৪% ও ৭৭%। মোট জনসংখ্যার ১১% ছয় বছরের অনুর্ধর। সরুপথারে সংখ্যাগরিষ্ঠ লোক হিন্দু ধর্মাবলম্বী তথাপিও এখানে মুসলমান, খ্রিস্টান ও বৌদ্ধ ধর্মের লোক বসবাস করে।
রাজনীতি
সরুপথার কলিয়াবর লোকসভা সমষ্টির অন্তর্ভুক্ত ।
ডাটো পেঞ্জিরান মোহাম্মদ ইউসুফ বিন আব্দুল রহিম
ডাটো পেঞ্জিরান মোহাম্মদ ইউসুফ বিন আব্দুল রহিম (২ মে, ১৯২৩ – ১১ এপ্রিল, ২০১৬), সাহিত্যিক নাম য়ুরা হালিম, ছিলেন একজন ব্রুনাইয় রাজনীতিবিদ, সিভিল কর্মী, কূটনীতিবিদ, এবং লেখক। ১৯৬৭ থেকে ১৯৭২ সাল পর‍্যন্ত তিনি ব্রুনাইয়ের মুখ্যমন্ত্রীর দায়িত্বপালন করেন। হালিম ব্রুনাইয়ের জাতীয় সঙ্গীত, "আল্লাহ্‌ পেলিহারাকান সুলতান," ১৯৪৭ সালে রচনা করেন। এই সঙ্গিতটি ১৯৫১ সালে ততকালীন ব্রিটিশ শাসনাধীন সময়ে দেশটির সরকারি জাতীয় সঙ্গিত হিসেবে গৃহীত হয়। হালিম ব্রুনাই জাতীয় সংসদের একজন দীর্ঘমেয়াদী সদস্য ছিলেন, যেখানে তিনি ২০১৬ সালে মৃত্যুর আগমুহূর্ত পর‍্যন্ত নিয়োজিত ছিলেন।
প্রথম জীবন
হালিম ২ মে, ১৯২৩ সালে ব্রুনাইয়ের টুটংয়ে জন্মগ্রহণ করেন। তিনি টুটংয়ের বুকিত বেন্দেরা মালয় বিদ্যালয়ে তার প্রাতিষ্ঠানিক শিক্ষা শুরু করেন, যেখানে তিনি ১০ বছর বয়স থেকে পঞ্চম গ্রেডে উন্নীত হওয়ার আগপর্যন্ত অধ্যয়ন করেন। ১৯৩৯ সালে, তিনি টুটংয়ের বুকিত বেন্দেরা মালয় বিদ্যালয়ের (যা বর্তমানে মুদা হাশিম মাধ্যমিক বিদ্যালয় নামে পরিচিত) একজন প্রশিক্ষণার্থী শিক্ষক, বা ছাত্রশিক্ষক হন। তিনি ব্রিটিশ মালয়ের পেরাকে অবস্থিত সুলতান ইদ্রিস টিচার্স কলেজের শিক্ষক হওয়ার জন্য ১৯৩৯ সালের শুরুতে তালিকাভুক্ত হন। ১৯৪১ সালে জাপানি সৈন্য্রা মালয় আক্রমণের পর হালিমকে জাপানি ভাষা অধ্যয়নের জন্য সারাওয়াকের কুচিংয়ে অবস্থিত কিটা ব্রনেই কানরি য়সেই জ'তে স্থানান্তর করা হয়।
১৯৪৪ সালে, হালিম উচ্চতর জাপানী বিদ্যা অধ্যয়নের জন্য টোকিওর ইন্টারন্যাশনাল স্কুল ককুসাই গাকুয়ুকাইয়ে ভর্তি হন। হালিম অতঃপর শিল্পকলা ও বিজ্ঞান বিশ্ববিদ্যালয় হিরোশিমা, যা বর্তমানে হিরোশিমা বিশ্ববিদ্যালয় নামে পরিচিত, সেখানে ১৯৪৫-এর এপ্রিল থেকে দ্বিতীয় বিশ্বযুদ্ধ শেষ অবধি অধ্যয়ন করেন।  ৬ আগস্ট, ১৯৪৫ সালে বিশ্ববিদ্যালয়টিতে পড়ার সময় হালিম হিরোশিমায় পারমাণবিক বোমাবর্ষণের হাত থেকে বেঁচে যান।  য়ুরা হালিম দক্ষিণপূর্ব এশিয়ার শুধুমাত্র তিনজন শিক্ষার্থীর মধ্যে একজন যিনি হিরোশিমা ও নাগাসাকিতে পারমাণবিক বোমাবর্ষণে বেঁচে যান। অন্য দুজন বেঁচে যাওয়া ব্যক্তিদের মধ্যে ছিলেন- আব্দুল রাজাক, যিনি পরবর্তীকালে মালয়েশিয়ায় জাপানী বিদ্যার অধ্যাপক হন, এবং হাসান রাহায়া, একজন ইন্দোনেশীয় রাজনীতিবিদ ছিলেন।
কর্মজীবন
য়ুরা হালিম দ্বিতীয় বিশ্বযুদ্ধ শেষে আবার ব্রুনাইয়ে প্রত্যাবর্তন করেন, যেখানে তিনি কুয়ালা বেলাইত মালয় বিদ্যালয়ের একজন শিক্ষক হিসেবে পাঠদান করতেন। তিনি ১৯৫৪ সালে ইংল্যান্ডের, ডেভনের সাউথ ডেভন টেকনিক্যাল কলেজে লোকপ্রশাসন বিভাগেও অধ্যয়ন করতেন।
১৯৫৭ সালে তিনি তথ্য অফিসের একজন অফিসার পদে নিযুক্ত হন। ১৯৬২ সালে তিনি ডেপুটি স্বরাষ্ট্র সচিব এবং ব্রডকাস্টিং ও তথ্য পরিচালকের দায়িত্ব পান, যে পদে তিনি ১৯৬২ থেকে ১৯৬৪ সাল পর‍্যন্ত অধিষ্ঠিত ছিলেন।
হালিম ১৯৬৪ সালে ব্রুনাইয়ের স্বরাষ্ট্রসচিবের পদে পদোন্নতি লাভ করেন। ১৯৬৫ সালে তাকে ব্রুনাইয়ের ভারপ্রাপ্ত মুখ্যমন্ত্রী হিসেবে নিয়োগ দেয়া হয় এবং ১৯৬৭ সালে তাকে এই পদে স্থায়ীভাবে নিয়োগ করা হয়। ১৯৬৭ থেকে ১৯৭২ সাল পর্যন্ত তিনি মেন্তেরি বেসার নামে মুখ্যমন্ত্রীর দায়িত্ব পালন করেন। ১৯৭৩ সালে তিনি ব্রুনাইয়ের সরকারি চাকরি থেকে অবসর গ্রহণ করেন।
১৯৯৫ সালে য়ুরা হালিম, সুলতান হাসসান আল-বলকিয়াহ কর্তৃক মালয়েশিয়ায় ব্রুনাইয়ের হাই কমিশনার হিসেবে নিযুক্ত হন। পরবর্তীতে তাকে ২০০১ সালে জাপানে ব্রুনাইয়ের রাষ্ট্রদূত হিসেবে নিয়োগ দেয়া হয়।
সম্মাননা
য়ুরা হালিম ২২ এপ্রিল, ২০১৩ সালে ব্রুনাই এবং জাপানের মধ্যে শান্তিশৃঙ্খলা এবং বৈদেশিক সম্পর্ক উন্নয়নের জন্য হিরোশিমা বিশ্ববিদ্যালয় কর্তৃক সম্মানজনক ডক্টরেট ডিগ্রী লাভ করেন। তিনি ছিলেন প্রথম ব্রুনাইয় নাগরিক যে এই সম্মান অর্জন করেন। হিরোশিমা এবং নাগাসাকিতে বেঁচে যাওয়া বাকি দুজন, ইন্দোনেশিয়ার হাসান রাহায়া এবং মালয়েশিয়ার আবুল রাজাককেও পূর্বে সম্মানজনক ডক্টরেট ডিগ্রী প্রদান করা হয়েছিল।
কোভিড-১৯ কেইস-ক্লাস্টার-স্টাডি
থাম্ব| হেনড্রিক স্ট্রিক, প্রধান তদন্তকারী কোভিড-১৯ কেস-ক্লাস্টার-স্টাডি - যা হেইনসবার্গ স্টাডি, হেইনসবার্গপ্রটোকল এবং হেইনসবার্গ নামেও পরিচিত একটি প্রোটোকল যা মূলত গ্যাঙ্গেলট-এ কোভিড -১৯ মহামারী সম্পর্কে একটি গবেষণা।
হেন্ড্রিক স্ট্রিক এর নেতৃত্বে পরিচালিত গবেষণাটিতে উত্তর রাইন-ওয়েস্টফালিয়া সরকার অর্থায়ন করে। বিপণন সংস্থা স্টোরিমেশিন ফেসবুক এবং টুইটারে এর ফলাফল জনসমক্ষে উপস্থাপন করে। কিছু প্রাইভেট এন্টারপ্রাইজও এ গবেষণায় সহ-অর্থায়ন করেছিল। এ গবেষণার ফলাফল পরবর্তীতে আন্তর্জাতিক মিডিয়ার মনোযোগ আকর্ষণ করে।
গবেষণার লক্ষ্য ছিল সার্স-কোভ-২- এর প্রাণঘাতীতা এবং রোগ প্রতিরোধ ক্ষমতা নির্ধারণ করা; যা রেকর্ড এর বাইরে থাকা সক্রিয় রোগীর আনুমানিক সংখ্যাকেও এতে অন্তর্ভুক্ত করে।
যদিও নমুনার আকার কোনো গবেষণার প্রতিনিধিত্ব নির্ধারণ করে না, বিশ্ব স্বাস্থ্য সংস্থার সুপারিশের চেয়ে বেশি লোক পরীক্ষা করেছেন উল্লেখ করে প্রধান তদন্তকারী স্ট্রিক দাবি করেন, গবেষণাটি "পরিসংখ্যানগতভাবে প্রতিনিধিত্বমূলক"।
আইতজাজ হাসান
আইতজাজ হাসান বাঙ্গাশ (    , আনু: ১৯৯৮ - ৬ জানুয়ারী ২০১৪) খাইবার পাখতুনখোয়া প্রদেশের হাঙ্গু জেলার একজন পাকিস্তানি স্কুল ছাত্র। তিনি জানুয়ারী ২০১৪-এ হুঙ্গু গ্রামে তার ২ হাজার শিক্ষার্থীর স্কুলে একটি আত্মঘাতী বোমা হামলাকারীকে আটকাতে গিয়ে মারা গিয়েছিল।
তাঁর সহপাঠীদের বাঁচানোর জন্য আয়েতজাজের পদক্ষেপ পাকিস্তানের অন্তরকে আকৃষ্ট করে এবং তাকে শাহাদাত (শহীদ) এবং জাতীয় বীর বলে প্রশংসিত করা হয়। তার এই কাজের জন্য, পাকিস্তানের প্রধানমন্ত্রী নওয়াজ শরীফের কার্যালয় রাষ্ট্রপতি মামনুন হুসেইনকে সিতারা-ই-সুজাত (স্টার অফ ব্রেভরি) এর সিভিল সিভিল অ্যাওয়ার্ড প্রদানের পরামর্শ দিয়েছিল। ২০১৪ সালের জন্য তিনি হেরাল্ডের পার্সন অফ দি বর্ষ হিসাবে তার নাম ঘোষণা করেছিলেন।
জীবন
আয়েতাজ হাসানের বাবা মুজাহিদ আলী, তিনি হামলার সময় তিনি সংযুক্ত আরব আমিরাতে ছিলেন। এই দরিদ্র অঞ্চলের পুরুষদের পক্ষে উপসাগরীয় অঞ্চল সহ বিদেশে যাওয়া, তাদের পরিবারের যত্ন নেওয়া সাধারণ ব্যাপার ছিল। তার অন্য পরিবারে তার মা, ভাই এবং দুই বোন  ছিল। আইতাজাজ হাসান ইব্রাহিম জাই উচ্চ বিদ্যালয়ের নবম শ্রেণির ছাত্র ছিলেন। হাসানের চাচাত ভাই মুদাছির বাঙ্গাস তাকে একজন মেধাবী শিক্ষার্থী হিসাবে বর্ণনা করেছেন যিনি সকল বহির্মুখী কার্যকলাপে দক্ষতা অর্জন করেছিলেন।
আয়েতাজ হাসান যে অঞ্চলে বাস করতেন সেখানে অনেক শিয়া মুসলমানের বসবাস, যার বেশিরভাগই তালেবানের হাতে নিহত হয়েছেন। কিশোরটি সশস্ত্র র‌্যাডিক্যাল সুন্নি গোষ্ঠীর সমালোচনা করার জন্য পরিচিত ছিল।
মৃত্যু
৬ জানুয়ারী, ২০১৪ এ, আয়েতাজ হ্যাঙ্গুতে সরকারী উচ্চ বিদ্যালয়ের ইব্রাহিমজাইয়ের স্কুল গেটের বাইরে ছিল এবং তার সাথে আরও দুই স্কুল ছাত্র ছিল। এদিন তার ক্লান্তির কারণে আয়েতাজকে সকালের সমাবেশে যেতে দেওয়া হয়নি। অভিযোগে, এই সময়ে ২০ থেকে ২৫ বছর বয়সী এক ব্যক্তি গেটের কাছে এসে বলেছিল, তিনি সেখানে "ভর্তি হওয়ার জন্য" এসেছিলেন। একজন শিক্ষার্থী লোকটির ন্যস্তের উপর একটি বিস্ফোরক লক্ষ্য করে, এরপরেই আয়েতাজ এর স্কুল পড়ুয়ারা ভিতরে দৌড়ে যায় এবং আইতজাজ আত্মঘাতী বোমাবাজের মুখোমুখি হন, যিনি তার পরে ন্যস্ত করেন।
অন্যান্য বিবরণ অনুসারে, আইতাজাজ যখন একজন সন্দেহজনক ব্যক্তিকে শনাক্ত করেছিল তখন তিনি স্কুলে যাচ্ছিলেন। আইতাজাজ তাকে থামানোর চেষ্টা করলে তিনি দ্রুত স্কুলের দিকে হাঁটা শুরু করেন। বোমারু বিমানটি থামানোর প্রয়াসে, আয়েতাজ একটি পাথর নিক্ষেপ করেছিল যা তাকে আঘাত করতে ব্যর্থ হয়। অতঃপর আয়েতাজ সেই ব্যক্তির দিকে দৌড়ে এসে তাকে ধরে ফেলল, আত্মঘাতী বোমারু বিমানটিকে তার বিস্ফোরক বোঝাই ন্যস্ত বিস্ফোরণে ভূমিকা রাখে।
ঘটনাস্থলে মারা যান আইতাজাজ। অন্য কোনও শিক্ষার্থীর ক্ষতি করা হয়নি। আইতাজাজের ভূমিকা শত শত শিক্ষার্থীর জীবন বাঁচিয়েছিল। কয়েক হাজার মানুষ শ্রদ্ধা জানাতে তাঁর জানাজায় অংশ নিয়েছিলেন।